În atenția entităților de interes public: informare privind Comitetul de audit

În conformitate cu prevederile Ordinului Președintelui ASPAAS nr. 123/2022, vă rugăm să aveți în vedere că, **până la data de 31.12.2024,** aveți obligația să asigurați componența Comitetului de audit potrivit prevederilor art. 65 alin. (3) din Legea 162/2017.

Referitor la prevederile art. 65 din Legea nr. 162/2017, precizăm că prin proiectul de modificare și completare a legii, se vor aduce și completări ale atribuțiilor membrilor Comitetului de audit în condițiile stabillite de Directiva CE/2022/2464, precum și unele clarificări în ceea ce privește **atestarea competențelor în domeniul contabilității și auditului**, pentru un membru al comitetului.

În sensul celor mai sus menționate, atestarea competențelor se va dovedi prin **calificarea de auditor financiar sau experiență în audit statutar, dobândită prin participarea la misiuni de audit statutar.**

Având în vedere cele precizate și, ținând cont de aplicarea cu prioritate a legislației primare față de legislația terțiară, vă aducem la cunostintă că, începând cu intrarea în vigoare a modificărilor Legii nr. 162/2017, Ordinul Presedintelui ASPAAS nr. 123/2022 își va înceta aplicabilitatea.